Ekkuumiro ly'ebisolo erya Bwindi liri mu bukiikakkono bw'amaserengeta ga Uganda. Ekkuumiro kitundu ku kibira kya Bwindi era nga lisangibwa ku nsalo za Democratic Republic of Congo okuliraana Virunga National Park ne ku nsonda ya Albertine Rift. Litudde ku bugazi bwa sikweya kkiromita bisatu abiri mu emu nga gombi ga bibira ebya montene ne lowland. Lisobola kuyitibwamu ku bigere kwokka. Ekkuumiro lirimu ebintu eby'enjawulo. Lirimu ebisolo ebiyonsa ebiri mu kikumi mu abiri, ebinyonyi biri bisatu mu ana mu munaana, ebiwojjolo bibiri mu abiri, ebikere abiri mu musanvu, nnawolovu, amakonkome n'ebirala bingi ebyolekedde okusaanawo. Bwe kituuka ku bimera, kkuumiro limu ku bibira erisingamu ebimera eby'enjawulo mu East Africa n'ebimera ebimulisa ebisukka mu lukumi, mulimu emiti kikumi nkaaga mu esatu n'emiti egiggyako ebikoola mu musana kikumi mu ena. Ekkuumiro lisangibwamu enkima, Kimpanze, n'ebinyonyi. Limanyiddwa olw'amazike ebikumi ebina era nga kitundu ku mazike ag'omu nsozi mu nsi yonna agoolekedde okusaanawo. Ebika by'ebibinja by'amazike g'ensozi ekkumi n’ebina galambulwa abalambuzi mu bitundu ebina okuli Buhoma, Ruhijja, Rushaga ne Nkuringo mu disitulikiti omuli Kanungu, Kabale ne Kisoro nga byonna birabirirwa ekitongole ekivunaanyizibwa ku bisolo mu ggwanga.